《和章子厚闻子瞻买田阳羡却寄》
宋代·陈舜俞

罨画春流藻荇长，吴门菰米鳜鲈乡。
谋田问舍拙者事，寻壑买山君底忙。
出处两忘同旅寓，浊清一种付沧浪。
故人诗酒如驱使，别有甘泉绿野堂。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。